Il-Mużika fil-Festi ta' Santa Katerina L-eqdem riferenza sibtha fis-sena 1688, meta allura l-knisja parrokkjali kienet għadha San Girgor. Tintuża l-kelma mantici li, nistqarr, ma nafx eżatt kinux xi speċi ta' mezz biex jonfħu l-orgni jew biex iqabbdu n-nar aħjar. Hu x'inhu, fl-1727 ħallsu lill-organista u lil min ġarr l-arganetto. Jidher li l-orgni ċkejken li kien jintuża għall-festa kien jinkera. Għalkemm ismijiet ta' nies m'għandniex, madankollu din ir-riferenza hi xhieda ċara li mill-ewwel snin tas-seklu XVIII, il-mużika diġà kellha sehem fil-festa ta' San Katerina. Tliet snin wara, jiġifieri fl-1730, ħarġu somma ġmielha għal dan iż-żmien — 10 skud u 5 tari — per la musica nella festa di S. Caterina. Kienu għadhom kemm lestew il-bini tal-kappelluni u l- kor tal-knisja parrokkjali ġdida, u kienu qed jagħtu bidu għall- ornamenti artistiċi tal- kor. Sibt ukoll riferenza għal u al predikaturi tal- Seta Interessanti hi r-riferenza għal vjolini, għaliex turina li barra l-orgni ċkejken, kienu jintużaw strumenti oħra. Ħaġa li laqtitni f'dawn il- kontijiet bikrin tal-festa tagħna hi, li mill-bidunett il- flus li kienu jonfqu fil-mużika dejjem kienet l-akbar spiża fil-festa, ukoll meta l-mużika kienet biss għadha parti mill-festa interna. Hekk, fl-1731, minkejja l-ispejjeż kbar li kellhom fl-opri artistiċi li kienu qegħdin jagħmlu, nefqu mhux inqas minn 12-il skud għall-mużika tal-festa. Importanza tal-Mużika fil-Festa Il-kont tal-mużika baqa' dejjem jikber minn sena għall-oħra, hekk li fl-1769 nefqu 23 skud u s-sena ta' wara aktar minn 30 skud. Tnax-il sena wara, l-ispiża telgħet għal 33 skud, li kienu jinkludu l-ħlas għall-vespri ta' lejlet il-festa. Fl- 1790 l-ispiża tal-mużika ssuperat bil-bosta kull spiża oħra u telgħet ghal 62 skud. Dawn il-flus huma indikazzjoni ċara ta' l-importanza li l-kappillani u l- prokuraturi kienu jagħtu lill-mużika fiċ-ċelebrazzjoni tal- festa, biex din tkun aktar solenni u tixraq lill-parroċċa tagħna. Niġu issa għas-seklu XIX, meta l-informazzjoni li għandna fl-Arkivju ssir aktar frekwenti u interessanti, speċjalment għaliex jingħataw l-ismijiet. Hekk, l-għada tal-festa jiġifieri fis-26 ta' Novembru 1836, il-prokuratur ħallas 60 skud lill-Maestro di Cappella Vincenzo Bugeja per la musica di $. Iżda mill-1838 sa l-1847 il-mużika tal-festa kienet taħt id-direzzjoni tas-saċerdot Dun Francesco Saverio Ellul, li wkoll jissejjaħ Maestro di Cappella. Barra minn Ġunju 2005 Il-Banda Żejtun waqt il- l-programm fil-knisja parrokkjali, Żejtun f'Novembru 1985. hekk, il-ħlas għoli li rċieva kull sena għall-mużika fil- festa juri ċar li kien hu li dderieġa l-mużika lejlet u nhar il-festa. Madankollu jien qatt ma smajt lil ħadd isemmi lil dan is-saċerdot fil-qasam tal-mużika. Imma fl-1848 il-folja nqalbet. Filwaqt li Maestro Paolo Nani (1714- 1904) beda jitħallas 90 skud għall-mużika ta' lejlet u nhar il-festa, it-Tridu kien esegwit mill-organista Dun Franġisk Saverju Ellul. U hekk baqa' għal numru ta' snin. Fl-1859 Pawlu Nani ġie mħallas aktar minn 112- il skud: M. Sign. Iżda l-akbar qabża fil-ħlas ta' P. Nani kienet bejn is-snin 1855 u 1856, meta s-surmast għollihom kont minn 102 għal 112-il skud. Pawlu Nani dam jidderieġi l-mużika ta' lejlet u nhar il-festa għal żgur mhux inqas minn 26 sena, għaliex ismu jibqa' jidher minn ta' l-inqas sa l-1874. Fl-1870, meta Dun Franġisku Saverju Ellul, l-organista tat-Tridu rċieva 29 skud bħala ħlas, Pawlu Nani rċieva mhux inqas minn 150 skud. Fl-1873 l- organista tat-Tridu kien saċerdot ieħor: Dun Mikiel Busuttil. L-istess is-sena ta' wara. Wara Pawlu bħala Maestro di Cappella taż-Żejtun sar ibnu Mro. Antonio Nani (1842-1929), li kien miżżewweġ liz-Żejtunija Carmela Mifsud.